Diari Oficial de la Generalitat Valenciana


Sumari del DOGV 5897, del 20-11-2008 (2008/13531)

RESOLUCIÓ de 17 de novembre de 2008, del director general del SERVEF, per la qual s'amplia el termini de presentació de la documentació d'inici d'obres o de servicis establits en l'Ordre de 27 de maig de 2008, de la Conselleria d'Economia, Hisenda i Ocupació, per la qual es convoquen les ajudes del Programa d'Ocupació Salari Jove, per a l'exercici 2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5897

Data del DOGV
:   20-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13989


Data del document
:   17-11-2008

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda a l'ocupació
    * creació d'ocupació
    * administració regional
    * jove
    * atur juvenil
    * suport econòmic
    * administració local
    * ajuda pública

RESOLUCIÓ de 17 de novembre de 2008, del director general del SERVEF, per la qual s'amplia el termini de presentació de la documentació d'inici d'obres o de servicis establits en l'Ordre de 27 de maig de 2008, de la Conselleria d'Economia, Hisenda i Ocupació, per la qual es convoquen les ajudes del Programa d'Ocupació Salari Jove, per a l'exercici 2008. [2008/13964]  
El 13 de juny de 2008 es va publicar en el Diari Oficial de la Comunitat Valenciana l'Ordre de 27 de maig de 2008, de la Conselleria d'Economia, Hisenda i Ocupació, per la qual es convoquen les ajudes del programa de foment d'ocupació Salari Jove, per a l'exercici 2008.   
L'article 12 de l'esmentada Ordre, Termini de presentació de la documentació d'inici de les obres o servicis, establix que la documentació d'inici de les obres o dels servicis es presentarà com a data límit el 21 de novembre de 2008.   
No obstant això, esta Direcció General, ateses les dificultats tècniques i organitzatives de les entitats per a presentar la documentació, requerida en la convocatòria, per a acreditar l'inici d'obres o servicis dins del termini establit, com a conseqüència de la demora en l'inici del programa en el present exercici, considera aconsellable l'ampliació del termini de presentació de l'esmentada documentació, fins a una data posterior, en la mesura en què no perjudique a tercers d'acord amb l'article 49 de la Llei 30/1992, de Règim Jurídic de les Administracions Públiques i del Procediment Administratiu Comú (BOE de 27 de novembre de 1992), i l'article 70, apartat 1, del Reial Decret 887/2006, de 21 de juliol, per la qual s'aprova el Reglament de la Llei 38/2003, de 17 de novembre, General de Subvencions (BOE núm. 176, de 25 de juliol).  
Per tot això, i d'acord amb la disposició final primera de l'Ordre de 27 de maig de 2008, resolc:  
Únic  
S'amplia fins al 5 de desembre de 2008 el termini de presentació de la documentació d'inici d'obres o servicis, establit en l'article 12 de l'Ordre de 27 de maig de 2008, de la Conselleria d'Economia, Hisenda i Ocupació, per la qual es convoquen les ajudes del Programa de Foment d'Ocupació Salari Jove, per a l'exercici 2008.   
València, 17 de novembre de 2008.- El secretari autonòmic d'Ocupació i director general del SERVEF: Luis Lobón Martín.